CELEX: 
Language: el
Date: 2017-11-16 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ σχετικά με την αύξηση του ποσοστού των δημοσιονομικών πόρων που διατίθενται σε έργα υποστηριζόμενα μέσω επιχορηγήσεων δράσης στο πλαίσιο του υποπρογράμματος για το περιβάλλον σε έργα που αφορούν τη διατήρηση της φύσης και της βιοποικιλότητας σύμφωνα με το άρθρο 9 παράγραφος 4 του κανονισμού (ΕΕ) αριθ. 1293/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με τη θέσπιση Προγράμματος για το Περιβάλλον και τη Δράση για το Κλίμα (LIFE) και για την κατάργηση του κανονισμού (ΕΚ) αριθ. 614/2007

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Ο έλεγχος καταλληλότητας της νομοθεσίας για τη φύση
                  1
                κατέδειξε σαφή ανάγκη να αυξηθεί η χρηματοδότηση για τη διατήρηση της φύσης στην ΕΕ.  Ως το μόνο χρηματοδοτικό μέσο της ΕΕ αποκλειστικά για την προστασία του περιβάλλοντος και τη δράση για το κλίμα, τα μέτρα διατήρησης που χρηματοδοτούνται από το πρόγραμμα LIFE κατά τα τελευταία 25 έτη έχουν διαδραματίσει σημαντικό ρόλο στη διατήρηση της φύσης σε ολόκληρη την ΕΕ.  Το πρόγραμμα LIFE έχει δράσει και ως καταλύτης για περαιτέρω χρηματοδότηση της διατήρησης της φύσης, μεταξύ άλλων διευκολύνοντας την ενσωμάτωση της πολιτικής για τη φύση και τη βιοποικιλότητα σε άλλες πολιτικές της ΕΕ.  Ως εκ τούτου, η δράση 8 β) του σχεδίου δράσης για τη φύση, τον άνθρωπο και την οικονομία
                  2
                καλεί για μια αύξηση των δημοσιονομικών πόρων που προορίζονται για επιχορηγήσεις δράσης σε έργα που αφορούν τη διατήρηση της φύσης και της βιοποικιλότητας στο πλαίσιο του προγράμματος LIFE. 
            
            
               Ο κανονισμός (ΕΕ) αριθ. 1293/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με τη θέσπιση Προγράμματος για το Περιβάλλον και τη Δράση για το Κλίμα (LIFE) και για την κατάργηση του κανονισμού (ΕΚ) αριθ. 614/2007
                  3
                (εφεξής «ο κανονισμός LIFE») ορίζει στο άρθρο 9 παράγραφος 3 ότι τουλάχιστον το 55 % των δημοσιονομικών πόρων που κατανέμονται σε επιχορηγήσεις χορηγείται σε έργα που υποστηρίζουν τη διατήρηση της φύσης και της βιοποικιλότητας. Σύμφωνα με το άρθρο 9 παράγραφος 4, η Επιτροπή εξουσιοδοτείται να εκδίδει κατ’ εξουσιοδότηση πράξη για την αύξηση του εν λόγω ποσοστού έως 10 % κατ’ ανώτατο όριο, με αποτέλεσμα ένα νέο ελάχιστο ποσοστό ύψους 60,5 % δημοσιονομικών πόρων να προορίζεται για έργα τα οποία υποστηρίζουν τη διατήρηση της φύσης και της βιοποικιλότητας.  Η προϋπόθεση για μια τέτοια αύξηση είναι το σύνολο των ζητούμενων κεφαλαίων επί δύο συνεχόμενα έτη μέσω προτάσεων που εμπίπτουν στον τομέα προτεραιότητας «Φύση και βιοποικιλότητα» και που πληρούν τις ελάχιστες απαιτήσεις ποιότητας να υπερβαίνει κατά περισσότερο από 20 % το αντίστοιχο ποσό που υπολογίζεται για τα δύο έτη που προηγούνται των εν λόγω ετών.
            
            
               Η προϋπόθεση αυτή πληρούται, καθώς τα κεφάλαια που ζητούνται μέσω προτάσεων έργων στο πλαίσιο του τομέα προτεραιότητας «Φύση και βιοποικιλότητα» οι οποίες πληρούν τις ελάχιστες απαιτήσεις ποιότητας για τα έτη 2014 και 2015 υπερβαίνουν κατά περισσότερο από 63 % τα συνολικά κεφάλαια που ζητήθηκαν μέσω προτάσεων έργων στο πλαίσιο του τομέα προτεραιότητας «Φύση και βιοποικιλότητα» οι οποίες πληρούσαν τις ελάχιστες απαιτήσεις ποιότητας για τα έτη 2012 και 2013. 
            
            
               Στον υπολογισμό λαμβάνονται υπόψη όλες οι προτάσεις πιλοτικών έργων, έργων επίδειξης, έργων βέλτιστων πρακτικών, προπαρασκευαστικών έργων, έργων τεχνικής βοήθειας και ολοκληρωμένων έργων στο πλαίσιο του τομέα προτεραιότητας «Φύση και βιοποικιλότητα» των προσκλήσεων υποβολής προσφορών κατά τα έτη 2014 και 2015 με επιτυχή βαθμολογία τα οποία συγκέντρωσαν την ελάχιστη συνολική απαιτούμενη βαθμολογία των 55 βαθμών, καθώς αυτή ήταν η ελάχιστη εφαρμοστέα απαίτηση ποιότητας.  Για τα δύο προηγούμενα έτη 2012 και 2013, όλα τα έργα στο πλαίσιο του τομέα προτεραιότητας «Φύση και βιοποικιλότητα» με επιτυχή βαθμολογία σε όλα τα κριτήρια πληρούσαν τις ελάχιστες απαιτήσεις ποιότητας
                  4
               . 
            
            
               Από πλευράς προϋπολογισμού, η αύξηση είναι ουδέτερη σε επίπεδο προγράμματος, δεδομένου ότι πρόκειται για απλή μετάβαση μεταξύ των τομέων προτεραιότητας.  Για την περίοδο 2018-2020, η αύξηση των ελάχιστων πόρων για έργα που στηρίζουν τη διατήρηση της φύσης και της βιοποικιλότητας αντιστοιχεί σε περίπου 46,7 εκατ. EUR και σε περίπου 55,4 εκατ. EUR συνολικά για όλες τις δραστηριότητες που στηρίζουν τη διατήρηση της φύσης και της βιοποικιλότητας. 
            
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               (1)Προπαρασκευαστικές εργασίες συμπεριλαμβανομένων των διαβουλεύσεων με τους ενδιαφερόμενους φορείς
            
            
               Η ανάγκη αύξησης της χρηματοδότησης μέσω του προγράμματος LIFE για έργα με επίκεντρο τη φύση και τη βιοποικιλότητα επιβεβαιώθηκε από τα έγγραφα που απαριθμούνται κατωτέρω, τα οποία υποβλήθηκαν σε εκτεταμένη διαδικασία διαβούλευσης.
            
            
               1)Έλεγχος καταλληλότητας των οδηγιών για τα πτηνά και τους οικοτόπους
            
            
               Ο έλεγχος καταλληλότητας των οδηγιών για τα πτηνά και τους οικοτόπους συνεπαγόταν εκτεταμένη συλλογή στοιχείων και διαβουλεύσεις με πολλούς ενδιαφερομένους φορείς σε επίπεδο κρατών μελών και ΕΕ, μεταξύ άλλων μιας δημόσιας διαβούλευσης διάρκειας 12 εβδομάδων η οποία κέντρισε σε πρωτοφανή βαθμό το ενδιαφέρον, με περισσότερες από 552 000 απαντήσεις. Ένα από τα σημαντικότερα πορίσματα που προέκυψαν από τον έλεγχο καταλληλότητας ήταν ότι η περιορισμένη διαθεσιμότητα χρηματοδότησης γίνεται μονίμως αντιληπτή ως ισχυρή (αρνητική) επίδραση στην εφαρμογή, καθώς όλες οι απαραίτητες δραστηριότητες είναι χρονοβόρες και απαιτούν την κατάλληλη χρηματοδότηση
                  5
               .  Καθ’ όλη τη διάρκεια του ελέγχου καταλληλότητας, τονίζεται η σημασία του προγράμματος LIFE για την υλοποίηση του Natura 2000 και υπογραμμίζεται ότι, εκτός από τη χορήγηση στο πλαίσιο του προγράμματος LIFE, δεν υπάρχει ειδική διάθεση πόρων που προορίζονται για τη φύση και τη βιοποικιλότητα στο πλαίσιο των διαφόρων άλλων ταμείων της ΕΕ, ενώ η εθνική συγχρηματοδότηση φαίνεται ότι δεν είναι σε θέση να καλύψει το κενό.  Ο έλεγχος καταλληλότητας των οδηγιών για τα πτηνά και τους οικοτόπους οδήγησε στη θέσπιση του προαναφερθέντος σχεδίου δράσης για τη φύση, τον άνθρωπο και την οικονομία.
            
            
               2)Ενδιάμεση επανεξέταση της στρατηγικής της ΕΕ για τη βιοποικιλότητα έως το 2020
                  6
               
            
            
               Τα περισσότερα πραγματικά στοιχεία που χρησιμοποιούνται στην παρούσα ενδιάμεση επανεξέταση προκύπτουν από τη διαδικασία διαβούλευσης που πραγματοποιήθηκε στο πλαίσιο αυτό (π.χ. συνεδριάσεις των διευθυντών υπηρεσιών αρμόδιων για τη φύση και της συντονιστικής ομάδας για τη βιοποικιλότητα και τη φύση, με τη συμμετοχή των κρατών μελών και των βασικών ομάδων ενδιαφερομένων)
                  7
               .
            
            
               Το γεγονός ότι τα έργα LIFE ειδικά για τη φύση και τη διατήρηση της βιοποικιλότητας συνιστούν αποτελεσματικά εργαλεία για τη βελτίωση της διατήρησης της φύσης και της βιοποικιλότητας επιβεβαιώνεται από την ενδιάμεση επανεξέταση.
            
            
               3)Εξωτερική και ανεξάρτητη μελέτη που υποστηρίζει την ενδιάμεση αξιολόγηση του LIFE
                  8
               
            
            
               Η εξωτερική και ανεξάρτητη ενδιάμεση αξιολόγηση που διενεργήθηκε μεταξύ Μαρτίου 2016 και Ιανουαρίου 2017 βασίστηκε:
            
            
               σε εργαλεία ποιοτικής αξιολόγησης, μεταξύ άλλων σε έρευνα τεκμηρίωσης βάσει διαθέσιμων εγγράφων, συνεντεύξεις, έρευνες με τους ενδιαφερόμενους φορείς και μια δημόσια διαβούλευση, η οποία διήρκεσε 12 εβδομάδες
                  9
               · και 
            
         
         
            
               σε ποσοτικά εργαλεία αξιολόγησης που βασίζονται στη βάση δεδομένων δεικτών και τη βάση δεδομένων των έργων LIFE, η οποία περιλαμβάνει κυρίως έργα του LIFE+, καθώς και σε εργαλεία επεξεργασίας δεδομένων σχεδιασμένα για τη διαχείριση των προτάσεων και των έργων του LIFE.
            
            
               Υπογραμμίζει ότι, στο πλαίσιο του προγράμματος LIFE, η προστιθέμενη αξία για την ΕΕ είναι σημαντικότερη στα έργα του σκέλους για τη φύση
                  10
                και σε ολοκληρωμένα έργα που καλύπτουν τα δύο υποπρογράμματα για το περιβάλλον και για το κλίμα. Συνιστάται να ληφθεί η πτυχή αυτή υπόψη εάν πρόκειται να γίνουν αλλαγές στην κατανομή κονδυλίων στο πλαίσιο του προγράμματος.
            
            
               4)Ειδικές προπαρασκευαστικές εργασίες
            
            
               Έχει ανακοινωθεί αύξηση κατά 10 % του προϋπολογισμού του προγράμματος LIFE για έργα που αφορούν τη διατήρηση της φύσης και της βιοποικιλότητας, διατηρώντας παράλληλα αμετάβλητο το συνολικό κονδύλιο του προϋπολογισμού του προγράμματος LIFE, στο πλαίσιο της δράσης 8 β) του «Σχεδίου δράσης για τη φύση, τον άνθρωπο και την οικονομία», η οποία βασίζεται στον έλεγχο καταλληλότητας των οδηγιών για τα πτηνά και τους οικοτόπους. 
            
            
               Η προϋπόθεση για την εξουσιοδότηση που προβλέπεται στο άρθρο 9 παράγραφος 4 του κανονισμού LIFE για την έκδοση κατ’ εξουσιοδότηση πράξης για την αύξηση της διάθεσης δημοσιονομικών πόρων σε επιχορηγήσεις που χορηγούνται ειδικά σε έργα τα οποία στηρίζουν τη διατήρηση της φύσης και της βιοποικιλότητας με ανώτατο όριο 10 % σχετίζεται με μια πραγματική αύξηση που παρατηρείται στη ζήτηση κεφαλαίων μέσω ποιοτικά ικανοποιητικών προτάσεων έργων. Η προϋπόθεση αυτή, ως εκ τούτου, προϋποθέτει ανάλυση της ζήτησης
                  11
               .  Ενόψει των προαναφερθεισών διαβουλεύσεων και της σαφούς αύξησης της χρηματοδότησης που ζητείται για έργα στο πλαίσιο του τομέα προτεραιότητας «Φύση και βιοποικιλότητα», η ζήτηση για αύξηση των δυνατοτήτων χρηματοδότησης από τα ενδιαφερόμενα μέρη, συνεπώς, επιβεβαιώνεται. 
            
            
               5)Χρήση εμπειρογνωμοσύνης
            
            
               Ο έλεγχος καταλληλότητας των οδηγιών για τα πτηνά και τους οικοτόπους
                  12
                και η εξωτερική και ανεξάρτητη έκθεση ενδιάμεσης αξιολόγησης του προγράμματος LIFE πραγματοποιήθηκαν με τη βοήθεια ανεξάρτητων εξωτερικών εμπειρογνωμόνων. 
            
            
               Το τελικό σχέδιο της παρούσας κατ’ εξουσιοδότηση πράξης έχει κοινοποιηθεί σε εμπειρογνώμονες των κρατών μελών στο πλαίσιο της κοινής ομάδας εμπειρογνωμόνων –της ΓΔ Περιβάλλοντος και της ΓΔ Δράσης για το κλίμα– LIFE 2014-2020
                  13
               , για το χρονικό διάστημα από την 4η Οκτωβρίου 2017 έως την 18η Οκτωβρίου 2017.
            
            
               (2)Καταλληλότητα και απλούστευση του κανονιστικού πλαισίου
            
            
               Η πρόταση είναι ουδέτερη όσον αφορά την απλούστευση, δεδομένου ότι απλώς προβλέπει αύξηση του προϋπολογισμού για έργα στο πλαίσιο ενός τομέα προτεραιότητας και μείωση στο πλαίσιο ενός άλλου.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               (1)Νομική βάση
            
            
               Η νομική βάση της παρούσας κατ’ εξουσιοδότηση πράξης είναι το άρθρο 9 παράγραφος 4 σε συνδυασμό με την παράγραφο 3 του κανονισμού LIFE. Το άρθρο 9 παράγραφος 4 του κανονισμού LIFE προβλέπει: «Η Επιτροπή εξουσιοδοτείται να εκδίδει πράξεις κατ’ εξουσιοδότηση, σύμφωνα με το άρθρο 29, προκειμένου να αυξήσει το ποσοστό που αναφέρεται στην παράγραφο 3 του παρόντος άρθρου σε μέγιστο ποσοστό 10 %, εφόσον τα συνολικά ποσά χρηματοδότησης που απαιτούνται σε δύο συνεχόμενα έτη μέσω προτάσεων που εμπίπτουν στον τομέα προτεραιότητας "Φύση και Βιοποικιλότητα" και πληρούν τις ελάχιστες απαιτήσεις ποιότητας υπερβαίνουν κατά περισσότερο του 20 % το αντίστοιχο ποσό που υπολογίζεται για τα δύο έτη που προηγούνται των εν λόγω ετών.» Προτείνεται αύξηση, αφού πληρούνται οι προϋποθέσεις οι οποίες ορίζονται στην εν λόγω διάταξη πληρούνται, η σαφής ανάγκη για επιπλέον χρηματοδότηση για τον τομέα προτεραιότητας «Φύση και βιοποικιλότητα» έχει τονιστεί στον πρόσφατο έλεγχο καταλληλότητας της νομοθεσίας για τη φύση, και τα έργα για τη φύση έχουν ιδιαιτέρως σημαντική προστιθέμενη αξία για την ΕΕ, αξία η οποία υπογραμμίστηκε στην εξωτερική και ανεξάρτητη έκθεση που υποστηρίζει την αξιολόγηση του LIFE.
            
            
               (2)Άλλες νομικές πτυχές
            
            
               Δεδομένης της αδιαφιλονίκητης εκπλήρωσης των ρητών και σαφών απαιτήσεων στη νομική βάση, δεν απαιτούνται περαιτέρω νομικές πτυχές που πρέπει να ληφθούν υπόψη.
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ 
            
            
               Ο δημοσιονομικός προγραμματισμός για το υποπρόγραμμα για το περιβάλλον τροποποιείται. Οι τροποποιήσεις είναι δημοσιονομικά ουδέτερες. Η χρηματοδότηση των έργων βιοποικιλότητας και διατήρησης της φύσης (άρθρο 07 02 02 του προϋπολογισμού) αυξάνεται κατά περίπου 55,4 εκατ. EUR για την περίοδο 2018-2020. Ανάλογες ελαττώσεις επηρεάζουν τα άρθρα του προϋπολογισμού 07 02 01 «Περιβάλλον και αποδοτικότητα των πόρων» (ENV) και 07 02 03 «Περιβαλλοντική διακυβέρνηση και πληροφόρηση» (GIE)
                  14
               . 
            
            
               Παρά τη μείωση που επηρεάζει τα άρθρα του προϋπολογισμού για τα ENV και GIE, δεν αναμένεται ότι οι ευκαιρίες χρηματοδότησης για τα έργα που αντιστοιχούν στα εν λόγω άρθρα του προϋπολογισμού θα μειωθούν.  Αυτό οφείλεται σε δύο ελαφρυντικούς παράγοντες:
            
            
               Ο συνολικός προϋπολογισμός για τα έργα LIFE αυξάνεται ετησίως κατά τη διάρκεια της περιόδου 2018-2020· 
            
            
               Σύμφωνα με το άρθρο 20 παράγραφος 1 στοιχείο γ) του κανονισμού LIFE, το ποσοστό συγχρηματοδότησης για τα περισσότερα έργα ENV και περιβαλλοντικά έργα GIE θα μειωθεί από 60 % σε 55 % για την περίοδο 2018-2020. Επομένως, ενώ η συνολική συνεισφορά της ΕΕ στα έργα του LIFE μειώνεται, το συνολικό ποσό που επενδύεται στα έργα του LIFE αναμένεται παραμείνει σταθερό ή να αυξηθεί.
            
         
         
            
            
               Πίνακας Ι
            
            
               Υπολογισμός της αύξησης της ζήτησης για τον τομέα προτεραιότητας «Φύση και Βιοποικιλότητα» κατά τα έτη 2014 και 2015 έναντι της ζήτησης κατά τα έτη 2012 και 2013 
            
            
                     
                        Σύνολο κεφαλαίων που ζητήθηκαν επί δύο συνεχόμενα έτη μέσω προτάσεων που εμπίπτουν στον τομέα προτεραιότητας «Φύση και βιοποικιλότητα» και πληρούν τις ελάχιστες απαιτήσεις ποιότητας σε σύγκριση με το αντίστοιχο ποσό για τα δύο προηγούμενα έτη (άρθρο 9 παράγραφος 4 του κανονισμού LIFE) 
                     
                     
                        Στο πλαίσιο του πολυετούς προγράμματος εργασίας LIFE για την περίοδο 2014-2017 που εφαρμόζεται κατά τα έτη αναφοράς 2014 και 2015, ο όρος «που πληρούν τις ελάχιστες απαιτήσεις ποιότητας» σημαίνει ότι οι προτάσεις πρέπει να έχουν συγκεντρώσει ελάχιστη βαθμολογία σε όλα τα κριτήρια επιτυχίας/αποτυχίας και την ελάχιστη συνολική απαιτούμενη βαθμολογία των 55 βαθμών. Σύμφωνα με τους κανόνες του LIFE+ που εφαρμόζονται στα δύο προηγούμενα έτη 2012 και 2013, ο όρος σημαίνει ότι οι προτάσεις πρέπει να έχουν συγκεντρώσει την ελάχιστη βαθμολογία σε όλα τα κριτήρια επιτυχίας/αποτυχίας. Δεν υπήρχε συνολική ελάχιστη απαιτούμενη βαθμολογία.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Έτη 
                     
                  
                  
                     
                        Ποσό σε ευρώ
                     
                  
                  
                     
                         Έργα του τομέα προτεραιότητας «Φύση και βιοποικιλότητα»
                     
                  
               
                     
                        2014
                     
                     
                     
                     
                  
                  
                     
                        258.214.681
                     
                  
                  
                     
                        Παραδοσιακά πιλοτικά έργα, έργα επίδειξης και έργα βέλτιστων πρακτικών στο πλαίσιο του τομέα προτεραιότητας «Φύση και βιοποικιλότητα»
                     
                  
               
                     
                  
                  
                     
                        33.385.324
                     
                  
                  
                     
                        Ολοκληρωμένα έργα στο πλαίσιο του τομέα προτεραιότητας «Φύση και βιοποικιλότητα»
                     
                  
               
                     
                  
                  
                     
                        238.149
                     
                  
                  
                     
                        Έργα τεχνικής βοήθειας στο πλαίσιο του τομέα προτεραιότητας «Φύση και βιοποικιλότητα»
                     
                  
               
                     
                  
                  
                     
                        1.614.641
                     
                  
                  
                     
                        Προπαρασκευαστικά έργα στο πλαίσιο του τομέα προτεραιότητας «Φύση και βιοποικιλότητα»
                     
                  
               
                     
                        2015
                     
                     
                     
                     
                  
                  
                     
                        255.482.202
                     
                  
                  
                     
                        Παραδοσιακά πιλοτικά έργα, έργα επίδειξης και έργα βέλτιστων πρακτικών στο πλαίσιο του τομέα προτεραιότητας «Φύση και βιοποικιλότητα»
                     
                  
               
                     
                  
                  
                     
                        33.985.434
                     
                  
                  
                     
                        Ολοκληρωμένα έργα στο πλαίσιο του τομέα προτεραιότητας «Φύση και βιοποικιλότητα»
                     
                  
               
                     
                  
                  
                     
                        100.000
                     
                  
                  
                     
                        Έργα τεχνικής βοήθειας στο πλαίσιο του τομέα προτεραιότητας «Φύση και βιοποικιλότητα»
                     
                  
               
                     
                  
                  
                     
                        569.330
                     
                  
                  
                     
                        Προπαρασκευαστικά έργα στο πλαίσιο του τομέα προτεραιότητας «Φύση και βιοποικιλότητα»
                     
                  
               
                     
                        Συνολικά κεφάλαια 2014 και 2015
                     
                  
                  
                     
                        583.589.761
                     
                  
                  
                     
                        Ζήτηση μέσω προτάσεων έργων στο πλαίσιο του τομέα προτεραιότητας «Φύση και βιοποικιλότητα»
                     
                  
               
                     
                  
                  
                     
                  
                  
                     
                  
               
                     
                        Έτη 
                     
                  
                  
                     
                        Ποσό σε ευρώ
                     
                  
                  
                     
                        Έργα του τομέα προτεραιότητας «Φύση και βιοποικιλότητα»
                     
                  
               
                     
                        2012
                     
                     
                  
                  
                     
                        148.649.749
                     
                  
                  
                     
                        Έργα για τη φύση
                     
                  
               
                     
                  
                  
                     
                        11.765.589
                     
                  
                  
                     
                        Έργα για τη βιοποικιλότητα
                     
                  
               
                     
                        2013
                     
                     
                  
                  
                     
                        175.325.617
                     
                  
                  
                     
                        Έργα για τη φύση
                     
                  
               
                     
                  
                  
                     
                        22.056.955
                     
                  
                  
                     
                        Έργα για τη βιοποικιλότητα
                     
                  
               
                     
                        Συνολικά κεφάλαια 2012 και 2013
                     
                  
                  
                     
                        357.797.910
                     
                  
                  
                     
                        Αντίστοιχο ποσό ισοδύναμο με τη ζήτηση μέσω προτάσεων του τομέα προτεραιότητας LIFE+ «Φύση και βιοποικιλότητα» 
                     
                  
               
                     
                  
                  
                     
                  
                  
                     
                  
               
                     
                        Διαφορά μεταξύ της ζήτησης κατά τα δύο συνεχόμενα έτη 2014 και 2015 έναντι της ζήτησης κατά τη διάρκεια των δύο προηγούμενων ετών 2012 και 2013
                     
                  
               
                     
                        Συνολική διαφορά σε EUR
                     
                  
                  
                     
                        225.791.851
                     
                  
                  
                     
                        Αύξηση στη ζήτηση κατά τα δύο διαδοχικά έτη 2014 και 2015 έναντι της ζήτησης κατά τη διάρκεια των δύο προηγούμενων ετών 2012 και 2013
                     
                  
               
                     
                        Συνολική διαφορά σε %
                     
                  
                  
                     
                        63 %
                     
                  
                  
                     
                         
                     
                  
               
            
            
               Πίνακας II
            
            
               Δημοσιονομικός προγραμματισμός 2014-2020 για τα άρθρα του προϋπολογισμού 07 02 01, 07 02 02 και 07 02 03
            
            
                     
                        Γραμμή
                     
                  
                  
                     
                        Περιγραφή
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        07 02 01
                     
                  
                  
                     
                        Συμβολή σε μια πιο πράσινη και αποδοτική από πλευράς πόρων οικονομία, καθώς και στην ανάπτυξη και την εφαρμογή της περιβαλλοντικής πολιτικής και νομοθεσίας της Ένωσης (ENV)
                     
                  
                  
                     
                        107.206.163
                     
                  
                  
                     
                        120.670.000
                     
                  
                  
                     
                        128.831.000
                     
                  
                  
                     
                        139.399.233
                     
                  
                  
                     
                        140.778.000
                     
                  
                  
                     
                        148.835.000
                     
                  
                  
                     
                        155.195.200
                     
                  
               
                     
                        07 02 02
                     
                  
                  
                     
                        Ανάσχεση και αντιστροφή της απώλειας της βιοποικιλότητας (ΝΑΤ)
                     
                  
                  
                     
                        139.446.000
                     
                  
                  
                     
                        147.832.750
                     
                  
                  
                     
                        157.206.000
                     
                  
                  
                     
                        165.584.150
                     
                  
                  
                     
                        200.092.250
                     
                  
                  
                     
                        211.620.000
                     
                  
                  
                     
                        220.844.000
                     
                  
               
                     
                        07 02 03
                     
                  
                  
                     
                        Βελτίωση της περιβαλλοντικής διακυβέρνησης και πληροφόρησης σε όλα τα επίπεδα (GIE)
                     
                  
                  
                     
                        37.755.415
                     
                  
                  
                     
                        51.493.000
                     
                  
                  
                     
                        55.683.358
                     
                  
                  
                     
                        59.383.000
                     
                  
                  
                     
                        45.180.000
                     
                  
                  
                     
                        47.769.000
                     
                  
                  
                     
                        50.428.300
                     
                  
               
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 16.11.2017
            
            
               σχετικά με την αύξηση του ποσοστού των δημοσιονομικών πόρων που διατίθενται σε έργα υποστηριζόμενα μέσω επιχορηγήσεων δράσης στο πλαίσιο του υποπρογράμματος για το περιβάλλον σε έργα που αφορούν τη διατήρηση της φύσης και της βιοποικιλότητας σύμφωνα με το άρθρο 9 παράγραφος 4 του κανονισμού (ΕΕ) αριθ. 1293/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με τη θέσπιση Προγράμματος για το Περιβάλλον και τη Δράση για το Κλίμα (LIFE) και για την κατάργηση του κανονισμού (ΕΚ) αριθ. 614/2007
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1293/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με τη θέσπιση Προγράμματος για το Περιβάλλον και τη Δράση για το Κλίμα (LIFE) και για την κατάργηση του κανονισμού (ΕΚ) αριθ. 614/2007
                  15
               , και ιδίως το άρθρο 9 παράγραφος 4,
            
            
               Εκτιμώντας τα ακόλουθα:
            
            
               (1)Οι προϋποθέσεις για μια αύξηση του ποσοστού κατά 10 % κατ’ ανώτατο όριο των δημοσιονομικών πόρων που αφιερώνονται σε έργα που στηρίζουν τη διατήρηση της φύσης και της βιοποικιλότητας, όπως αναφέρεται στο άρθρο 9 παράγραφος 3 του κανονισμού LIFE, πληρούνται, εφόσον τα συνολικά ποσά χρηματοδότησης που απαιτούνται για δύο συνεχόμενα έτη μέσω προτάσεων που εμπίπτουν στον τομέα προτεραιότητας «Φύση και Βιοποικιλότητα» και πληρούν τις ελάχιστες απαιτήσεις ποιότητας υπερβαίνουν κατά περισσότερο του 20 % το αντίστοιχο ποσό που υπολογίζεται για τα δύο έτη που προηγούνται των εν λόγω ετών.
            
         
         
            
               (2)Ενόψει των συμπερασμάτων του ελέγχου καταλληλότητας των οδηγιών για τη φύση
                  16
                σχετικά με την ανάγκη αύξησης της χρηματοδότησης για τη βελτίωση της εφαρμογής των οδηγιών και της δράσης 8 του σχεδίου δράσης της Επιτροπής για τη φύση, τον άνθρωπο και την οικονομία
                  17
               , η Επιτροπή αποφάσισε να αυξήσει το ποσοστό (55 %) των δημοσιονομικών πόρων που κατανέμονται σε έργα υποστηριζόμενα μέσω επιχορηγήσεων για δράση στο πλαίσιο του υποπρογράμματος «Περιβάλλον» που εμπίπτουν στον τομέα προτεραιότητας «Φύση και βιοποικιλότητα».
            
            
               (3)Η αύξηση του ποσοστού των δημοσιονομικών πόρων για τον τομέα προτεραιότητας «Φύση και βιοποικιλότητα» δεν αναμένεται να μειώσει τους πόρους που διατίθενται για έργα που χρηματοδοτούνται στο πλαίσιο άλλων τομέων προτεραιότητας του υποπρογράμματος «Περιβάλλον», λόγω της σχεδιαζόμενης αύξησης στο ετήσιο χρηματοδοτικό κονδύλιο για την υλοποίηση του προγράμματος LIFE κατά τα έτη 2018-2020 και της μείωσης του ποσοστού συγχρηματοδότησης από την ΕΕ για την πλειονότητα των επιχορηγήσεων δράσης στο πλαίσιο άλλων τομέων προτεραιότητας από 60 % σε 55 %,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Το άρθρο 9 παράγραφος 3 του κανονισμού LIFE αντικαθίσταται από το ακόλουθο κείμενο: «Τουλάχιστον το 60,5 % των δημοσιονομικών πόρων που κατανέμονται σε έργα υποστηριζόμενα μέσω επιχορηγήσεων για δράση του υποπρογράμματος "Περιβάλλον", αφιερώνονται ειδικά για έργα που υποστηρίζουν τη διατήρηση της φύσης και της βιοποικιλότητας.»
            
            
               Άρθρο 2
            
            
               Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 16.11.2017
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        
                        Έγγραφο εργασίας των υπηρεσιών της Επιτροπής SWD(2016) 472 final, της 16ης Δεκεμβρίου 2016, «Έλεγχος καταλληλότητας της νομοθεσίας της ΕΕ για τη φύση (οδηγίες για τα πτηνά και τους οικοτόπους), οδηγία 2009/147/ΕΚ του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, περί της διατηρήσεως των αγρίων πτηνών, και οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας» (εφεξής το SWD για τον έλεγχο καταλληλότητας), σ. 39. 
               
               
                  
                     (2)
                  
                        COM(2017) 198 final, της 27ης Απριλίου 2017 – Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών «Σχέδιο δράσης για τη φύση, τον άνθρωπο και την οικονομία», σ. 7, 
                  http://ec.europa.eu/environment/nature/legislation/fitness_check/action_plan/communication_en.pdf
                   
               
               
                  
                     (3)
                   
                        ΕΕ L 347 της 20.12.2013, σ. 185.
               
               
                  
                     (4)
                  
                        
                        Για τον υπολογισμό, βλ. πίνακα I.
               
               
                  
                     (5)
                  
                        SWD για τον έλεγχο καταλληλότητας, σ. 19-20, παράρτημα 2 του SWD για τον έλεγχο καταλληλότητας, σ. 101-113.
               
               
                  
                     (6)
                  
                        Ανακοίνωση της Επιτροπής στο Ευρωπαϊκό Κοινοβούλιο και το Συμβούλιο [COM(2015) 478 final, της 2.10.2015] «Η ενδιάμεση επανεξέταση της στρατηγικής της ΕΕ για τη βιοποικιλότητα έως το 2020».
               
               
                  
                     (7)
                  
                        Ενδιάμεση επανεξέταση της στρατηγικής της ΕΕ για τη βιοποικιλότητα έως το 2020, παράγραφος 94.
               
               
                  
                     (8)
                  Στήριξη για εξωτερική και ανεξάρτητη έκθεση ενδιάμεσης αξιολόγησης του προγράμματος LIFE, Τελική έκθεση, Ecorys, Μάρτιος 2017 (εφεξής «Εξωτερική και ανεξάρτητη ενδιάμεση αξιολόγηση»), 
                  https://publications.europa.eu/el/publication-detail/-/publication/7861fb60-1e7a-11e7-aeb3-01aa75ed71a1
                  . 
               
               
                  
                     (9)
                  
                        
                  http://ec.europa.eu/environment/consultations/life_2016.htm
                    
               
               
                  
                     (10)
                  
                        σ. 38 κ. εξ, 50-53, 350 κ. εξ.
               
               
                  
                     (11)
                  
                        Βλέπε πίνακα Ι.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                   
                  http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1&Lang=EL
                   
                        
               
               
                  
                     (14)
                  
                        Για περαιτέρω λεπτομέρειες, βλ. πίνακα ΙΙ.
               
               
                  
                     (15)
                  
                        ΕΕ L 347 της 20.12.2013, σ. 185, στο εξής αναφερόμενος ως «κανονισμός LIFE». 
               
               
                  
                     (16)
                  
                        SWD(2016) 472 final [Έγγραφο εργασίας των υπηρεσιών της Επιτροπής: Έλεγχος καταλληλότητας της ενωσιακής νομοθεσίας για τη φύση (οδηγίες για τα πτηνά και τους οικοτόπους)].
               
               
                  
                     (17)
                  
                        COM(2017) 198 final και SWD (2017) 139 final (Σχέδιο δράσης της ΕΕ για τη φύση, τον άνθρωπο και την οικονομία).